CELEX: 32015R2406
Language: sl
Date: 2015-12-18 00:00:00
Title: Uredba Komisije (EU) 2015/2406 z dne 18. decembra 2015 o spremembi Uredbe (ES) št. 1126/2008 o sprejetju nekaterih mednarodnih računovodskih standardov v skladu z Uredbo (ES) št. 1606/2002 Evropskega parlamenta in Sveta glede Mednarodnega računovodskega standarda 1 (Besedilo velja za EGP)

19.12.2015   
            
            
               SL
            
            
               Uradni list Evropske unije
            
            
               L 333/97
            
         UREDBA KOMISIJE (EU) 2015/2406
   z dne 18. decembra 2015
   o spremembi Uredbe (ES) št. 1126/2008 o sprejetju nekaterih mednarodnih računovodskih standardov v skladu z Uredbo (ES) št. 1606/2002 Evropskega parlamenta in Sveta glede Mednarodnega računovodskega standarda 1
   (Besedilo velja za EGP)
   EVROPSKA KOMISIJA JE –
   ob upoštevanju Pogodbe o delovanju Evropske unije,
   ob upoštevanju Uredbe (ES) št. 1606/2002 Evropskega parlamenta in Sveta z dne 19. julija 2002 o uporabi mednarodnih računovodskih standardov (1) in zlasti člena 3(1) Uredbe,
   ob upoštevanju naslednjega:
   
               (1)
            
            
               Z Uredbo Komisije (ES) št. 1126/2008 (2) so bili sprejeti nekateri mednarodni standardi in pojasnila, ki so obstajali 15. oktobra 2008.
            
         
               (2)
            
            
               Upravni odbor za mednarodne računovodske standarde (UOMRS) je 18. decembra 2014 izdal spremembe mednarodnega računovodskega standarda 1 – Predstavljanje računovodskih izkazov z naslovom Pobuda za razkritje. Cilj sprememb je izboljšati učinkovitost razkritij in spodbuditi podjetja, da pri določanju, katere informacije bodo pri uporabi MRS 1 razkrila v svojih računovodskih izkazih, uporabijo strokovno presojo.
            
         
               (3)
            
            
               Spremembe MRS 1 posledično pomenijo spremembe MRS 34 in Mednarodnega standarda računovodskega poročanja (MSRP) 7, da se zagotovi skladnost med mednarodnimi računovodskimi standardi.
            
         
               (4)
            
            
               Posvetovanje z Evropsko svetovalno skupino za računovodsko poročanje potrjuje, da spremembe MRS 1 izpolnjujejo merila za sprejetje, določena v členu 3(2) Uredbe (ES) št. 1606/2002.
            
         
               (5)
            
            
               Uredbo (ES) št. 1126/2008 bi bilo zato treba ustrezno spremeniti.
            
         
               (6)
            
            
               Ukrepi, predvideni s to uredbo, so v skladu z mnenjem Računovodskega regulativnega odbora –
            
         SPREJELA NASLEDNJO UREDBO:
   Člen 1
   Priloga k Uredbi (ES) št. 1126/2008 se spremeni:
   
               (a)
            
            
               Mednarodni računovodski standard (MRS) 1 Predstavljanje računovodskih izkazov se spremeni, kot je navedeno v Prilogi k tej uredbi;
            
         
               (b)
            
            
               MRS 34 Medletno računovodsko poročanje in Mednarodni standard računovodskega poročanja (MSRP) 7 Finančni instrumenti: razkritja se spremenita v skladu s spremembami MRS 1, kakor je navedeno v Prilogi k tej uredbi.
            
         Člen 2
   Podjetja začnejo uporabljati spremembe iz člena 1 najpozneje z začetkom prvega poslovnega leta, ki se začne 1. januarja 2016 ali pozneje.
   Člen 3
   Ta uredba začne veljati tretji dan po objavi v Uradnem listu Evropske unije.
   
      Ta uredba je v celoti zavezujoča in se neposredno uporablja v vseh državah članicah.
      V Bruslju, 18. decembra 2015
      
         
            Za Komisijo
         
         
            Predsednik
         
         Jean-Claude JUNCKER
      
   
   
      (1)  UL L 243, 11.9.2002, str. 1.
   
      (2)  Uredba Komisije (ES) št. 1126/2008 z dne 3. novembra 2008 o sprejetju nekaterih mednarodnih računovodskih standardov v skladu z Uredbo (ES) št. 1606/2002 Evropskega parlamenta in Sveta (UL L 320, 29.11.2008, str. 1).
   
      PRILOGA
      
         Pobuda za razkritje
      
      (Spremembe MRS 1)
      
         Spremembe
      
      
         MRS 1 Predstavljanje računovodskih izkazov
         
      
      10., 31., 54.–55., 82.A, 85., 113.–114., 117., 119. in 122. člen se spremenijo, dodajo se 30.A, 55.A, 85.A–85.B in 139.P člen in črtata se 115. in 120. člen. 29.–30., 112., 116., 118. in 121. člen niso bili spremenjeni, vendar so vključeni zaradi lažjega sklicevanja.
      
         Celoten sklop računovodskih izkazov
      
      
               
                  10.
               
               
                  Celoten sklop računovodskih izkazov vsebuje:
                  
                              
                                 (a)
                              
                           
                           
                              
                                 izkaz finančnega položaja ob koncu obdobja;
                              
                           
                        
                              
                                 (b)
                              
                           
                           
                              
                                 izkaz poslovnega izida in drugega vseobsegajočega donosa za obdobje;
                              
                           
                        
                              
                                 (c)
                              
                           
                           
                              
                                 izkaz sprememb lastniškega kapitala za obdobje;
                              
                           
                        
                              
                                 (d)
                              
                           
                           
                              
                                 izkaz denarnih tokov za obdobje;
                              
                           
                        
                              
                                 (e)
                              
                           
                           
                              
                                 pojasnila, ki obsegajo pomembne računovodske usmeritve in drugo pojasnjevalno gradivo;
                              
                           
                        
                              
                                 (ea)
                              
                           
                           
                              
                                 primerjalne informacije v zvezi s predhodnim obdobjem, kot so določene v 38. in 38.A členu; ter
                              
                           
                        
                              
                                 (f)
                              
                           
                           
                              
                                 izkaz finančnega položaja po stanju z začetka predhodnega obdobja, če podjetje uporablja računovodsko usmeritev za nazaj ali postavke v računovodskih izkazih preračuna za nazaj ali če postavke v računovodskih izkazih prerazvrsti v skladu s 40.A–40.D členom.
                              
                           
                        
                     Podjetje lahko za izkaze uporablja druge naslove, kot so naslovi, ki se uporabljajo v tem standardu. Podjetje lahko na primer namesto naslova „izkaz poslovnega izida in drugega vseobsegajočega donosa“ uporabi „izkaz vseobsegajočega donosa“.
                  
                  
                     …
                  
               
            
         Pomembnost in združevanje
      
      
               
                  
                     29.
                  
               
               
                  Podjetje mora predstavljati ločeno vsako pomembno skupino podobnih postavk. Podjetje mora predstavljati postavke različne narave ali vloge ločeno, razen če so nepomembne.
               
            
               
                  30.
               
               
                  Računovodski izkazi so rezultat obdelave večjega števila transakcij ali drugih dogodkov, ki se združijo v razrede glede na njihovo naravo ali funkcijo. Zadnja faza postopka združevanja in razvrščanja je predstavitev zgoščenih in razvrščenih podatkov, ki tvorijo vrstične postavke v računovodskih izkazih. Če vrstična postavka ni posamično pomembna, se združi z drugimi postavkami v teh izkazih ali v pojasnilih. Postavka, ki ni dovolj pomembna, da bi upravičevala ločeno predstavitev v teh izkazih, se lahko ločeno predstavi v pojasnilih.
               
            
               
                  30A
               
               
                  Pri uporabi tega in drugih MSRP se podjetje ob upoštevanju vseh zadevnih dejavnikov in okoliščin odloči, kako bo združevalo informacije v računovodskih izkazih, vključno s pojasnili. Podjetje ne sme zmanjšati razumljivosti svojih računovodskih izkazov, tako da pomembne informacije pomeša z nepomembnimi oziroma združi pomembne podatke, ki pa so različne narave ali imajo različno funkcijo.
               
            
               
                  31.
               
               
                  Nekateri MSRP določajo podatke, ki jih je treba vključiti v računovodske izkaze, ki vključujejo pojasnila. Podjetju ni treba zagotoviti posebnega razkritja, ki ga zahteva MSRP, če informacija, ki izhaja iz razkritja, ni pomembna. To velja tudi v primeru, če MSRP vsebuje seznam posebnih zahtev ali jih opisuje kot minimalne zahteve. Podjetje tudi premisli, ali naj navede dodatna razkritja, če izpolnjevanje specifičnih zahtev MSRP ne zadostuje, da bi uporabniki razumeli vpliv posameznih transakcij, drugih dogodkov in določenih stanj na finančni položaj in finančno uspešnost podjetja.
               
            …
      
         Informacije, ki jih je treba predstaviti v izkazu finančnega položaja
      
      
               
                  
                     54.
                  
               
               
                  Izkaz finančnega položaja mora vsebovati vrstične postavke, ki predstavljajo naslednje zneske:
                  
                              
                                 (a)
                              
                           
                           
                              …
                           
                        
            
               
                  
                     55.
                  
               
               
                  Podjetje predstavi dodatne vrstične postavke (vključno z razdružitvijo vrstičnih postavk, naštetih v 54. členu), naslove in vmesne seštevke v izkazu finančnega položaja, če je takšna predstavitev koristna za razumevanje finančnega položaja podjetja.
               
            
               
                  55A
               
               
                  Če podjetje predstavlja vmesne seštevke v skladu s 55. členom, te delne vsote:
                  
                              (a)
                           
                           
                              vsebujejo vrstične postavke, ki jih sestavljajo zneski, pripoznani in izmerjeni v skladu z MSRP;
                           
                        
                              (b)
                           
                           
                              so predstavljene in označene tako, da so vrstične postavke, ki sestavljajo vmesni seštevek, jasne in razumljive;
                           
                        
                              (c)
                           
                           
                              so dosledne iz obdobja v obdobje v skladu s 45. členom; ter
                           
                        
                              (d)
                           
                           
                              se ne prikažejo kot bolj pomembne od vmesnih seštevkov in seštevkov, ki se zahtevajo v MSRP za izkaz finančnega položaja.
                           
                        
            …
      
         Informacije, ki jih je treba predstaviti v oddelku drugega vseobsegajočega donosa
      
      
               
                  
                     82A
                  
               
               
                  V oddelku drugega vseobsegajočega donosa so predstavljene vrstične postavke za obdobje za zneske:
                  
                              
                                 (a)
                              
                           
                           
                              
                                 postavk drugega vseobsegajočega donosa (razen zneskov v odstavku (b)), razvrščenih po vrstah in združenih v skupine, ki v skladu z drugimi MSRP:
                              
                              
                                          
                                             (i)
                                          
                                       
                                       
                                          
                                             ne bodo pozneje prerazvrščene v poslovni izid; ter
                                          
                                       
                                    
                                          
                                             (ii)
                                          
                                       
                                       
                                          
                                             bodo pozneje na podlagi izpolnjevanja posebnih pogojev prerazvrščene v poslovni izid;
                                          
                                       
                                    
                        
                              
                                 (b)
                              
                           
                           
                              
                                 deleža drugega vseobsegajočega donosa pridruženih podjetij in skupnih podvigov, ki se obračunava po kapitalski metodi, razčlenjenega po deležu postavk, ki v skladu z drugimi MSRP:
                              
                              
                                          
                                             (i)
                                          
                                       
                                       
                                          
                                             ne bodo pozneje prerazvrščene v poslovni izid; ter
                                          
                                       
                                    
                                          
                                             (ii)
                                          
                                       
                                       
                                          
                                             bodo pozneje na podlagi izpolnjevanja posebnih pogojev prerazvrščene v poslovni izid;
                                          
                                       
                                    
                        …
               
            
               
                  
                     85.
                  
               
               
                  Podjetje predstavi dodatne vrstične postavke (vključno z razdružitvijo vrstičnih postavk, naštetih v členu 82), naslove in vmesne seštevke v izkazih poslovnega izida in izkazih drugega vseobsegajočega donosa, če je takšna predstavitev koristna za razumevanje finančne uspešnosti podjetja.
               
            
               
                  85A
               
               
                  Če podjetje predstavlja vmesne seštevke v skladu s 85. členom, ti vmesni seštevki:
                  
                              (a)
                           
                           
                              vsebujejo vrstične postavke, ki jih sestavljajo zneski, pripoznani in izmerjeni v skladu z MSRP;
                           
                        
                              (b)
                           
                           
                              so predstavljeni in označeni tako, da so vrstične postavke, ki sestavljajo seštevek jasne in razumljive;
                           
                        
                              (c)
                           
                           
                              so dosledni iz obdobja v obdobje v skladu s 45. členom; ter
                           
                        
                              (d)
                           
                           
                              se ne prikažejo kot bolj pomembni od vmesnih seštevkov in seštevkov, ki se zahtevajo v MSRP za izkaze poslovnega izida in drugega vseobsegajočega donosa.
                           
                        
            
               
                  85B
               
               
                  Podjetje predstavi vrstične postavke v izkazih poslovnega izida in drugega vseobsegajočega donosa, ki usklajujejo vse vmesne seštevke, predstavljene v skladu s 85. členom, z vmesnimi seštevki ali seštevki, ki jih za takšne izkaze zahteva MSRP.
               
            …
      
         Sestava
      
      
               
                  
                     112.
                  
               
               
                  Pojasnila:
                  
                              
                                 (a)
                              
                           
                           
                              
                                 predstavljajo informacije o podlagi za pripravo računovodskih izkazov in o posebnih računovodskih usmeritvah, uporabljenih v skladu s 117.-124. členom;
                              
                           
                        
                              
                                 (b)
                              
                           
                           
                              
                                 razkrivajo informacije, ki jih zahtevajo MSRP in niso predstavljene drugod v računovodskih izkazih; ter
                              
                           
                        
                              
                                 (c)
                              
                           
                           
                              
                                 zagotavljajo informacije, ki niso predstavljene drugod v računovodskih izkazih, vendar so koristne za razumevanje računovodskih izkazov.
                              
                           
                        
            
               
                  
                     113.
                  
               
               
                  Podjetje mora pojasnila predstaviti kolikor je mogoče sistematično. Pri določanju sistematičnega načina podjetje preuči učinek na razumljivost in primerljivost svojih računovodskih izkazov. Podjetje se mora pri vsaki postavki v izkazih finančnega položaja ter izkazih poslovnega izida in drugega vseobsegajočega donosa ter v izkazih sprememb lastniškega kapitala in denarnih tokov sklicevati na ustrezne informacije v pojasnilih.
               
            
               
                  114.
               
               
                  Primeri sistematičnega urejanja ali združevanja pojasnil vključujejo:
                  
                              (a)
                           
                           
                              poudarjanje pomembnosti področij dejavnosti, za katera podjetje meni, da so najpomembnejša za razumevanje njegove finančne uspešnosti in finančnega položaja, kot je združevanje informacij o določenih poslovnih dejavnostih;
                           
                        
                              (b)
                           
                           
                              združevanje informacij o podobno merjenih postavkah, kot so sredstva, merjena po pošteni vrednosti; ali
                           
                        
                              (c)
                           
                           
                              upoštevanje vrstnega reda vrstičnih postavk v izkazih poslovnega izida in drugega vseobsegajočega donosa ter v izkazih finančnega položaja, kot so:
                              
                                          (i)
                                       
                                       
                                          izjava o skladnosti z MSRP (glejte 16. člen),
                                       
                                    
                                          (ii)
                                       
                                       
                                          pomembne računovodske usmeritve, ki so bile upoštevane (glejte 117. člen),
                                       
                                    
                                          (iii)
                                       
                                       
                                          podporne informacije za postavke, ki so bile predstavljene v izkazih finančnega položaja ter izkazih poslovnega izida in drugega vseobsegajočega donosa, v izkazih sprememb lastniškega kapitala in denarnih tokov, v vrstnem redu navedbe posameznega izkaza in vrstične postavke; ter
                                       
                                    
                                          (iv)
                                       
                                       
                                          druga razkritja, med njimi
                                          
                                                      (1)
                                                   
                                                   
                                                      pogojne obveznosti (glej MRS 37) in nepripoznane pogodbene obveze ter
                                                   
                                                
                                                      (2)
                                                   
                                                   
                                                      razkritja nefinančne narave, npr. cilji in usmeritve podjetja na področju obvladovanja finančnih tveganj (glej MSRP 7).
                                                   
                                                
                                    
                        
            
               
                  115.
               
               
                  [črtano]
               
            
               
                  116.
               
               
                  Podjetje lahko predstavi pojasnila z informacijami o podlagi za pripravo računovodskih izkazov in o posameznih računovodskih usmeritvah kot ločen del računovodskih izkazov.
               
            
         Razkrivanje računovodskih usmeritev
      
      
               
                  
                     117.
                  
               
               
                  Podjetje razkrije pomembne računovodske usmeritve, ki vključujejo:
                  
                              
                                 (a)
                              
                           
                           
                              
                                 podlage za merjenje, ki so uporabljajo pri pripravi računovodskih izkazov; ter
                              
                           
                        
                              
                                 (b)
                              
                           
                           
                              
                                 druge računovodske usmeritve, ki so koristne za razumevanje računovodskih izkazov.
                              
                           
                        
            
               
                  118.
               
               
                  Pomembno je, da podjetje uporabnike obvesti o podlagi (podlagah), uporabljenih v računovodskih izkazih (npr. izvirna vrednost, dnevna vrednost, čista iztržljiva vrednost, poštena vrednost ali nadomestljiva vrednost), saj podlaga, na kateri podjetje pripravlja računovodske izkaze, pomembno vpliva na analizo, ki jo izvajajo uporabniki. Če podjetje v računovodskih izkazih uporablja več kot eno podlago za merjenje, na primer če so določene skupine sredstev prevrednotene, zadošča prikaz skupin sredstev in obveznosti, pri katerih je bila posamezna podlaga za merjenje uporabljena.
               
            
               
                  119.
               
               
                  Pri odločanju o razkritju posamezne računovodske usmeritve poslovodstvo upošteva, ali razkritje pomaga uporabnikom razumeti, kako so transakcije, drugi dogodki in stanja izraženi v finančni uspešnosti in finančnem položaju, o katerih se poroča. Vsako podjetje upošteva naravo svojega poslovanja in usmeritve, za katere uporabnik računovodskih izkazov pričakuje, da jih bo tovrstno podjetje razkrilo. Razkritje določenih računovodskih usmeritev je še posebej koristno za uporabnike, če so te usmeritve izbrane iz alternativ, ki jih MSRP dovoljujejo. Primer je razkritje, ali podjetje za svoje naložbene nepremičnine uporablja model poštene vrednosti ali model nabavne vrednosti (glej MRS 40 Naložbene nepremičnine). Nekateri MSRP izrecno zahtevajo razkritje določenih računovodskih usmeritev, vključno z izbirami poslovodstva med usmeritvami, ki jih MSRP dovoljujejo. Na primer, MRS 16 zahteva razkritje podlag za merjenje, uporabljenih za razrede opredmetenih osnovnih sredstev.
               
            
               
                  120.
               
               
                  [črtano]
               
            
               
                  121.
               
               
                  Računovodska usmeritev je lahko pomembna zaradi narave poslovanja podjetja, četudi so zneski, prikazani v obravnavanem in prejšnjih obdobjih, nepomembni. Prav tako je ustrezno razkriti vsako pomembno računovodsko usmeritev, ki je MSRP sicer izrecno ne zahteva, jo pa podjetje izbere in uporablja v skladu z MRS 8.
               
            
               
                  
                     122.
                  
               
               
                  Podjetje skupaj s pomembnimi računovodskimi usmeritvami ali drugimi pojasnili poleg presoj, ki temeljijo na ocenah, razkrije presoje (glejte člen 125), ki jih je poslovodstvo pripravilo v procesu izvrševanja računovodskih usmeritev in ki najbolj močno vplivajo na zneske, pripoznane v računovodskih izkazih.
               
            …
      PREHOD IN DATUM UVELJAVITVE
      …
      
               
                  139P
               
               
                  
                     Pobuda za razkritje (Spremembe k MRS 1), izdana decembra 2014, spremenjeni 10., 31., 54.–55., 82.A, 85., 113.–114., 117., 119. in 122. člen, dodani 30.A, 55.A in 85.A–85.B člen ter črtana 115. in 120. člen. Podjetje začne uporabljati navedene spremembe za letna obdobja, ki se začnejo 1. januarja 2016 ali pozneje. Uporaba pred tem datumom je dovoljena. Naročniki niso dolžni razkriti informacij, ki jih zahtevajo 28.–30. člen standarda MRS 8 v zvezi s temi spremembami.
               
            
         Posledične spremembe drugih standardov
      
      
         MSRP 7 Finančni instrumenti: Razkritja
         
      
      21. člen se spremeni in doda se 44.BB člen.
      
         Računovodske usmeritve
      
      
               
                  21.
               
               
                  V skladu s 117. členom MRS 1 Predstavljanje računovodskih izkazov (kakor je bil popravljen 2007) podjetje razkrije pomembne računovodske usmeritve, vključno s podlagami za merjenje, ki se uporabljajo pri pripravljanju računovodskih izkazov, in druge računovodske usmeritve, ki so koristne za razumevanje računovodskih izkazov.
               
            …
      PREHOD IN DATUM UVELJAVITVE
      …
      
               
                  44BB
               
               
                  
                     Pobuda za razkritje (spremembe MRS 1), izdana decembra 2014, spremenjena 21. in B.5 člen. Podjetje začne uporabljati navedene spremembe za letna obdobja, ki se začnejo 1. januarja 2016 ali pozneje. Te spremembe je dovoljeno uporabljati pred tem datumom.
               
            V Prilogi B se spremeni B5. člen.
      
         Druga razkritja – računovodske usmeritve (21. člen)
      
      
               
                  B5
               
               
                  21. člen zahteva razkritje podlag za merjenje, uporabljenih za pripravo računovodskih izkazov, in drugih uporabljenih računovodskih usmeritev, ki so pomembne za razumevanje računovodskih izkazov. Za finančne instrumente lahko takšna razkritja vključujejo:
                  
                              (a)
                           
                           
                              …
                           
                        
            122. člen MRS 1 (kakor je bil popravljen 2007) od podjetij tudi zahteva, da poleg pomembnih računovodskih usmeritev ali pojasnil razkrijejo presoje, razen presoj, ki vključujejo ocene, ki jih je poslovodstvo pripravilo v procesu izvrševanja računovodskih usmeritev in ki imajo največji vpliv na zneske, pripoznane v računovodskih izkazih.
      
         MRS 34 Medletno računovodsko poročanje
         
      
      Spremeni se 5. člen in doda 57. člen.
      VSEBINA VMESNEGA FINANČNEGA POROČILA
      
               
                  5.
               
               
                  MRS 1 opredeljuje popoln sklop računovodskih izkazov, vključno z naslednjimi sestavnimi deli:
                  …
                  
                              (e)
                           
                           
                              pojasnila, ki obsegajo pomembne računovodske usmeritve in drugo pojasnjevalno gradivo;
                           
                        …
               
            DATUM ZAČETKA VELJAVNOSTI
      …
      
               
                  57.
               
               
                  
                     Pobuda za razkritje (spremembe k MRS 1), izdana decembra 2014, spremenjen 5. člen. Podjetje mora uporabljati navedeno spremembo za letna obdobja, ki se začnejo 1. januarja 2016 ali pozneje. To spremembo je dovoljeno uporabljati pred tem datumom.